Adlim Kuznantlim Aidonam

Adli kujnantoli aidonam ata na zait choleat tor ata tachem bodla gõychea randchekuddint amkam matyechim, tambeachi, lokhnnachim ani lakddachim, sttilachim polloupak melltta. Adlea kallar choddxim matyechich axil'li. Adim matyek vegvegolle akar divn aidonam kortali. Sokoil kaim volleri dil'li asa.
`kuddnnem`-zacho vapor koddi ani ros ho podarth douropak zatalo,`buddkulo` xit randpak zalear ``tigelem` hem vhodd matyechem aidon zatunt sorpottel mhollear dukracho ani nala pasun kel'lo podarth, kabdila adi kortat. Kaim oxim-i aidonam asat ji omkeach karnnank vaprotat dekhik.`komnfri` koileos kortana jen'na to podarth matyecher va lokhnnachea tovear xizoitat.`forn` hacho vapor kek, bebinka va oxea torechem khubxe podarth kortale, forn pettoupak nal'lacheo kott'tteo voir ani sokoil dourun uzo kortale.`maitulam` hea adnacho vapor buddkulo va kuddnnem hancher dhaponn mhonn kortali.`gurguret` zaka matyecho kombo mhonnttat, zatunt pivpachem udok dourotalem, thondd urpachi prokriya zaun tem udok pivpak vaprotali. Udkacho sattho `voimle` sonchoi korun dourotalem zalear kodd'dhaneacho zomavo korop zatalo.`tambeo` upeg bol'lantolem udok kaddpak zatalo ani toxich `kousulo` va `kollxi` astali ji tambeakun vhodd zatunt bamychem udok kaddpak vapor kortalem ani tachem poros vhoddlea akaran axileak `kollso` mhonntalem. Hi aidonam hindu va kristamvachea ghoramni astalich. Horxim noveo vhokleo tambeachi aidonam randnit haddttalim ani `tost` je aidonam dhuvpak upeg zata.`komnfro` zatunt san'naz, latodd, patolleo adi xizoup zotale ani `tail` nustem bhajpak ani koslai khannam hunddeak haddttalim.
Plasttikacho sod lagchem poili `kodem'` namvachem matiyechem aidonam vegvegllea akarachim astali zatunt kopdde dhuvp zatalem toxench udok gorom' korpak tambeacho` handdo` aidonam va `moddki` zatunt bhat sud'dha xizoitalent.
Randchikudd hi ken'nach `doule`,`koitem` `vhoddlisuri` mams katropak chomchem `addi` nustem saf korpak ani bhaji ,mams katropak adi.
`kurponn` mhunn astalem gol akar taka bambuchea lakddache zalle `buddkuleachea toddar dhaptalem.
`vallonn` xit kortana tatuntolo nitoll gallpak laitalem ,khrixrchon lok nivllak `dhonn` mhonnttat.
`rogddo` ani `fator` zo dollpakhatir upeg zatalo sogllea ghoramni polloupak mellttalo.
`noul'li/nolli` koslea tori dhatu pasun toyar kel'li nolli tatuntlean funk marun uzo pettoup zatalo.
Bhat he ghorantuch kanddop zatalem,ghorant zominicher nollkanddeuri gol kel'lo altalo zaka `vain` mhonnttalem zatunt bhat ghalun `musall` chea adaran tem bhat ghoddaitalem. `vain` mhollear ghoratlea purai zomnir xenn saroun to zago sopatt kortalem `datem` astalem don golakar fator ekamekancher dallil'le zatunt bhat,tandull tea fatramodi ghalun lhan danneachea sohaiean voilo fator vattkullo ghuvddoup.
Choddxea ghoramni randchekuddik tekunuch bamyo astoileo ana bamytolem udok kaddpak zonela kortalem bhintik ani tikach lakudd,dhatuchi nolli bandun `gaddi` laun udok kaddop zatalem.
Zor ghorantoli monxam chodd asat zalear randchikudditoli machyer ekaporos chodd chulim astaleo teo chireachea fatracheo va matyecheo asun ekamekachea soman ontracher kortalem.Hea randchekuddik teknuch lhan lhan kuddim kortalem zatunt ujeak lagpi lakddam,pettrol ,nal'lacheo kott'tti ani suki panam jim uzo korpak gorjecheo poddttaleo teo hea kuddint satthoun dourotalim.Ujeak lagpi lakddam hi gormechea mhoineant ekttham-i kortat.Pausachea disanim sogllem mellpak kotthinn zata ten'na paus poddpachea adlea mhoineant sogllo purumet korun dourotat zoxe kande votak sukon dourop,suke nustem(kharem), nal'l -khobrem, bhat, mosaleachem saman, bhat xizoup magir sukoup ani magir girnnir kanddpak vhorop. Me mhoineant soglleo baileo purumet korun dourotalim.